**CENU APTAUJA NR. TNPz 2020/43**

**“****GPS maršruta kontroles sistēmas iekārtu piegāde, uzstādīšana un noma Talsu novada pašvaldības transportam un transporta maršruta kontroles sistēmas abonēšanas pakalpojuma sniegšana”**

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets ir **Talsu novada pašvaldības autotransporta GPS maršruta sistēmas piegādes, uzstādīšanas un nomas, kā arī sistēmas pakalpojumu abonēšanas pakalpojuma sniegšana.** Pakalpojuma sniedzējs nodrošina Talsu novada pašvaldības autotransporta GPS maršruta sistēmas pakalpojumu saskaņā ar tehnisko specifikāciju (Pielikums Nr.2) un transporta sarakstu (Pielikums Nr.3). GPS maršruta kontroles sistēmas iekārtu piegāde un uzstādīšana ir jāveic laika periodā no līguma noslēgšanas brīža līdz 2020. gada 11. septembrim. Sistēmas iekārtu nomas un sistēmas pakalpojumu abonēšanas pakalpojums ir jānodrošina 12 mēnešu periodā no līguma noslēgšanas brīža.

**Paredzamais līguma izpildes laiks** ir 2020. gada 17. jūlijs – 2021. gada 17. jūlijs. Pasūtītājs ir tiesīgs papildināt vai mainīt transportlīdzekļu vienību sarakstu līguma darbības periodā, nepārsniedzot līguma summu par vairāk kā 10%.

**Līguma izpildes vieta** Ņemot vērā apstākli, ka Pasūtītājam nav pieļaujamas ar loģistiku saistītas papildus finanšu izmaksas, Pakalpojuma sniedzējs nodrošina Pakalpojuma sniegšanu – automašīnu aprīkošanu ar GPS sistēmas iekārtām Pasūtītāja norādītajās adresēs Talsu pilsētas administratīvajā teritorijā.

1. **Piedāvājuma iesniegšanas vieta**

Piedāvājumus var iesniegt, nosūtot pa e-pastu iepirkumi@talsi.lv līdz 2020. gada 2. jūlijam plkst. 12.00.

Kontaktpersona: Talsu novada pašvaldības Komunālās nodaļas Transporta daļas vadītājs Normunds Strēlnieks tel.+371 29294295, e-pasts: normunds.strelnieks@talsi.lv.

1. **Piedāvājuma noformēšana.** Piedāvājums jāiesniedz, aizpildot Pretendenta pieteikumu/finanšu piedāvājumu cenu aptaujai (1. pielikums), kā arī pakalpojums ir jāsniedz saskaņā ar aizpildītu tehnisko specifikāciju (2. pielikums) un transporta sarakstu (3. pielikums). Finanšu piedāvājumā (Pielikums Nr.1) ir norādāma iekārtu piegādes uzstādīšanas un nomas, kā arī sistēmas pakalpojumu abonēšanas kopējā pakalpojuma cena 12 mēnešu periodā ar un bez PVN, tehniskajā specifikācijā ir jāaizpilda norādītās pakalpojuma obligāto kritēriju atbilstības ailes, transporta sarakstā (pielikums Nr.3), jānorāda piedāvājuma cenas par iekārtu piegādi, uzstādīšanu un nomu, kā arī sistēmas pakalpojumu abonēšanas maksu (12 mēnešu periodā) katrai specifikācijas pozīcijai un visām pozīcijām kopā bez PVN. ***Finanšu piedāvājuma formai (1. pielikums), kā arī transporta sarakstam (3. pielikums) Pretendents nodrošina tādu laika atslēgu, lai Pasūtītājs elektroniskos dokumentus varētu atvērt ne ātrāk kā 2020. gada 2.jūlija plkst.12:05.***
2. **Piedāvājuma cena –** piedāvājumam jābūt izteiktam *eiro* bez PVN. Piedāvājuma cenas ir jānorāda katrai specifikācijas pozīcijai un visām pozīcijām kopā. Nosacījums – piedāvājuma cenai nepārsniegt EUR 6000,00 (bez PVN).
3. **Samaksas nosacījumi**

Par punktā 1. punktā veiktajiem pakalpojumiem Pasūtītājs samaksā Izpildītājam pēc tā piestādītajiem rēķiniem, tā norādītā bankas kontā.

1. **Informācijas sniegšana**

Visi jautājumi par iepirkuma priekšmetu un piedāvājumu iesniegšanas kārtību adresējami 2.punktā minētai kontaktpersonai līdz piedāvājuma iesniegšanas termiņa beigām.

1. **Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
* Pārbaudīs piedāvājumu atbilstību autotransporta vienību sarakstā norādītajām transporta vienībām. Neatbilstošie piedāvājumi netiks vērtēti.
* No piedāvājumiem, kas atbilst visām prasībām, izvēlēsies piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.
1. **Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda instrukcijā un tehniskajā specifikācijā noteiktajām prasībām, Pasūtītājam netiek apstiprināts finansējums, kā arī citos gadījumos saskaņā ar Likumu.